NARIADENIE KOMISIE (ES) č. 1469/2007
z 13. decembra 2007,
ktorým sa mení a dopĺňa príloha k nariadeniu Rady č. 79/65/EHS, pokiaľ ide o zoznam oblastí
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady č. 79/65/EHS z 15. júna 1965 o vytvorení siete na zhromažďovanie účtovných údajov o príjmoch a o hospodárskej činnosti poľnohospodárskych podnikov v Európskom hospodárskom spoločenstve (1), a najmä na jeho článok 2a,
so zreteľom na žiadosť Portugalska,
keďže:
(1)
V prílohe k uvedenému nariadeniu sa ustanovuje zoznam oblastí v zmysle článku 2 písm. d) nariadenia č. 79/65/EHS.
(2)
Podľa uvedenej prílohy je Portugalsko rozdelené do piatich oblastí. Na účely nariadenia č. 79/65/EHS Portugalsko požiadalo o zníženie počtu oblastí prostredníctvom spojenia „Entre Douro-e-Minho e Beira Litoral“ a „Trás-os-Montes e Beira Interior“ do jednej oblasti „Norte e Centro“.
(3)
Nariadenie č. 79/65/EHS by sa preto malo zodpovedajúcim spôsobom zmeniť a doplniť.
(4)
Opatrenia stanovené v tomto nariadení sú v súlade so stanoviskom Výboru Spoločenstva pre informačnú sieť poľnohospodárskych účtovných údajov,
PRIJALA TOTO NARIADENIE:
Článok 1
Príloha k nariadeniu č. 79/65/EHS sa mení a dopĺňa v súlade s prílohou k tomuto nariadeniu.
Článok 2
Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
Uplatňuje sa od účtovného roka 2008.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 13. decembra 2007